**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 12.3. 2019**

● **Futures ceny zrnín na burzách k 12.3.2019**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** |
| MATIF Paríž | 184,25 | V.´19 | *▼* |
| CBoT Chicago | 146,22 | V.´19 | *▼* |
| KBB Bratislava | 186,59 | IV.´19 | *-* |
| **Kukurica** |
| MATIF Paríž | 169,25 | VI.´19 | *▼* |
| CBoT Chicago | 119,10 | V.´19 | *▼* |
| BÉT Budapešť | - | - | *-* |
| KBB Bratislava | 153,31 | IV.´19 | *-* |
| **Repka olejka** |
| MATIF Paríž | 360,00 | V.´19 | *▼* |
| KBB Bratislava | 349,33 | IV.´19 | *-* |

*Kurz (NBS): EURO/USD: 1,1275 ▲; EURO/HUF: 315,35 ▼*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |
| --- |
| **Trhové ceny obilnín v EÚ k 12.marcu 2019**, €uro/tona (bez DPH) |
| **pšenica potravinárska** | **jačmeň kŕmny** | **kukurica kŕmna** |
| DE | Hamburg | **198,00** | ▼ | DS | DE | Hamburg | **172,00** | ▼ | DS | DE | Mannheim | **181,00** | ▼ | DS |
| FR | Rouen | **190,26** | ▼ | DP | FR | Rouen | **167,51** | ▼ | DP | FR | La Pallice | **175,37** | - | DP |
| BE | Brusel | **198,00** | ▼ | DP | BE | Brusel | **179,00** | ▼ | DP | HU | Transdanubia | **146,86** | ▼ | FG |
| HU | Transdanub | **200,06** | ▲ | FG | HU | Transdanub | **150,65** | ▼ | FG | AT | Viedeň | **151,00** | ▼ | DS |
| AT | Viedeň | **187,00** | - | DS | AT | Viedeň | **-** | - | DS | PL | Zachodni | **-** | - | DF |
| PL | Slaski | **-** | - | DF | PL | Zachodni | **-** | - | DF | RO | Mutenia | **152,62** | ▲ | DS |
| CZ | Praha | **200,04** | ▲ | DF | CZ | Praha | **-** | - | DF | SK | Bratislava | **139,30** | - | DP |
| RO | Constanta | **200,87** | ▼ | FOB | RO | Mutenia | **145,24** | ▼ | DS | **raž potravinárska** |
| SK | Bratislava | **168,34** | ▲ | DP | SK | Bratislava | **170,28** | - | DP | DE | Mannheim | **202,50** | ▼ | DS |
| **pšenica kŕmna** | **jačmeň sladovnícky** | CZ | Praha | **197,85** | ▲ | DF |
| DE | Hamburg | **197,00** | ▼ | DS | DE | Mannheim | **224,00** | ▼ | DS | SK | Bratislava | **-** | **-** | N |
| HU | Transdanub | **163,71** | ▼ | FG | CZ | Praha | **-** | **-** | DF | **pšenica tvrdá** |
| PL | Slaski | **-** | - | DF | FR | Rouen  | **-** | **-** | DP | ES | Cordoba | **220,00** | - | DS |
| AT | Viedeň | **-** | - | DS | PL | Zachodni | **-** | - | DF | FR | La Pallice | **-** | - | DP |
| SK | Bratislava | **-** | - | DP | SK | Bratislava | **-** | **-** | - | IT | Bologna | **222,00** | ▼ | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 10.týždňu 2019 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** |
| **kvalita E** | 185 - 190 | 160 - 170 | 175 - 185 |
| **kvalita A** | 175 - 180 | 150 - 160 | 165 - 175 |
| **kvalita B** | 170 - 175 | 140 - 150 | 160 - 165 |
| **Pšenica kŕmna** | 155 - 165 | 160 – 170 | 170 - 175 |
| **Jačmeň sladovnícky** | 190 - 215 | - | 200 - 210 |
| **Jačmeň kŕmny** | 170 | - | 180 - 200 |
| **Kukurica na zrno** | 140 - 150 | 145 - 150 | 145 - 150 |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Podľa marcovej správy AMIS (Informačný systém agrárnych trhov) uvoľnenie napätia na trhu vo februári poskytlo podporu obchodovaniu najmä kukurici a sóji. Predbežné odhady pre svetový trh so pšenicou v tomto roku už odkazujú na očakávanú silnú produkčnú sezónu 2019/20, ktorá pomôže obnoviť zásoby, najmä u veľkých vývozcov.

Vývozy sójových bôbov z Brazílie dosiahli vo februári nový rekord. Medziročne sa jeho objem zvýšil o 85% a za prvé dva mesiace tohto roka dosiahol 8,2 mil. ton. Obchodná vojna medzi USA a Čínou má nepriaznivý vplyv na trh so sójovými bôbmi. USDA (americké ministerstvo poľnohospodárstva) predpokladá, že v roku 2019 poklesne vývoz agrokomodít (a najmä sóje) z USA do Číny o 53%, čo predstavuje pokles o 10 mld.USD (z 19 na 9 mld. USD)! Čína uprednostnila dovoz sójových výliskov a kŕmnych zmesí z okolitých krajín, najmä z Ukrajiny, Turecka a Ruska.

Situácia nahráva svetovému obchodu s palmovým olejom, ale tiež prispieva k výraznejšej volatilite (nestálosti) na trhu s ďalšími zrninami, ale napr. aj s výkrmovými ošípanými. Čína je najväčším svetovým konzumentom bravčového mäsa a takmer štvrtina produkcie z USA bola určená na vývoz do Číny. Na obchod Spojených štátov má nepriaznivý vplyv aj uvalenie recipročného cla v lete 2018 zo strany Mexika, ktoré bolo najväčším odberateľom bravčoviny z USA. Výsledkom bolo, že cena výkrmových ošípaných klesla o 41%, no vzápätí jej pomohla k nárastu epidémia afrického prasacieho moru, ktorá prepukla v Číne koncom leta 2018.

Ceny pšenice, kukurice aj jačmeňa kŕmneho na svetovom trhu v ostatných týždňoch prudko klesajú. Najmä na trhoch USA a západných krajín EÚ sa zrejme odráža situácia na svetovom trhu potom, čo 28.februára 2019 vyhrali Spojené štáty americké v diskusnom paneli WTO (Svetová obchodná organizácia) spor s Čínou, ktorá podľa nich poskytuje neprimeranú podporu domácim výrobcom zrnín. Tá je v rozpore s WTO dohodami, pretože narušuje trh neprirodzene vysokými cenami, a tým obmedzuje dovozy.

*Zdroje: Európska Komisia; cmegroup.com; AMIS; IEG Vu (Agribiznis Informa); portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)